ORDE do 12 de xuño de 2008 pola que se aproba a conta xeral de liquidación e se distribúe o caudal remanente da herdanza intestada de Antonia Díaz Suárez.
CONSELLERÍA DE ECONOMÍA E FACENDA — III. OUTRAS DISPOSICIÓNS — 04/07/2008

Antecedentes.
Por comunicación da Fundación Galega para a Tutela de Adultos iniciouse o expediente para o recoñecemento da Comunidade Autónoma de Galicia como herdeira ab intestato de Antonia Díaz Suárez , de acordo co disposto nos artigos 153 e 154 da Lei 4/1995, do 24 de maio, de dereito civil de Galicia, que regulan a sucesión intestada a favor da Comunidade Autónoma de Galicia, de aplicación dada a data de finamento da causante, 26 de marzo de 2002, co derradeiro domicilio de Oleiros, A Coruña.
Por auto do 21 de maio de 2007, o Xulgado de Primeira Instancia número cuatro da Coruña declarou a Comunidade Autónoma de Galicia única e universal herdeira ab intestato de Antonia Díaz Suárez.
O 11 de outubro de 2007 publicouse no Diario Oficial de Galicia o anuncio polo que se daba publicidade á apertura do prazo de información pública do dito expediente de sucesión intestada, presentando a Vicepresidencia da Igualdade e do Benestar e a Consellería de Cultura e Deporte solicitudes de adxudicación da herdanza.
Fundamentos xurídicos.
Lei 4/1995, do 24 de maio, de dereito civil de Galicia, artigos 153 e 154.
Decreto 94/1999, do 25 de marzo, sobre réxime administrativo da sucesión intestada a favor da Comunidade Autónoma de Galicia.
Lei 3/1985, do 12 de abril, do patrimonio da Comunidade Autónoma galega.
Decreto 50/1989, do 9 marzo, polo que se aproba o regulamento que executa a Lei 3/1985.
Lei 30/1992, do 26 de novembro, de réxime administrativo das administracións públicas e procedemento administrativo común.
Código civil.
Adoptadas pola Secretaría Xeral e do Patrimonio as oportunas medidas de conservación e administración, presentada a conta xeral de liquidación da herdanza e feita a correspondente proposta de distribución do caudal hereditario,
RESOLVO:
1º Estimar conforme a seguinte conta xeral de liquidación da herdanza de Antonia Díaz Suárez:
Bens e dereitos: 				 Valor
-Tesouraría:
Caixa Galicia, nº c/c 2091.0710.60.3000005377: 1.413,35 .
Caixa Galicia, nº c/c 2091.0000.32.3810084397: 15.027,27 .
Total de bens e dereitos: 			 16.440,62 
No citado expediente non hai gastos imputables ao caudal hereditario, polo que os bens e dereitos coinciden co total líquido.
Os bens persoais da falecida teñen unha valoración nula.
2º Tendo en conta:
O caudal hereditario remanente líquido resultante:16.440,62 .
As solicitudes presentadas sobre este patrimonio: A Vicepresidencia da Igualdade e do Benestar e a Consellería de Cultura e Deporte.
Proceder ao ingreso na Caixa Xeral do Tesouro da Comunidade Autónoma de Galicia da cantidade líquida remanente, que ascende a 16.440,62 , para a súa aplicación polas consellerías solicitantes, a Vicepresidencia da Igualdade e do Benestar e a Consellería de Cultura e Deporte, a establecementos de asistencia social ou institucións culturais, preferentemente radicados na derradeira residencia da causante, Oleiros-A Coruña, e, en todo caso, en territorio galego.
3º Esta resolución pon fin á vía administrativa e contra dela poderase interpoñer: recurso potestativo de reposición no prazo dun mes, contado desde o día seguinte ao da súa notificación, perante este órgano administrativo de conformidade cos artigos 107, 109 e 116 da Lei 30/1992, de réxime xurídico das administracións públicas e do procedemento administrativo común; ou ben directamente recurso contencioso-administrativo no prazo de dous meses, contados a partir do día seguinte ao da súa notificación, perante a Sala do Contencioso-Administrativo do Tribunal Superior de Galicia, conforme o disposto nos artigos 46, 10 e 14 da Lei 29/1998, reguladora da xurisdición contencioso-administrativa, sen prexuízo de que o interesado considere exercer calquera outro recurso que estime oportuno.
Santiago de Compostela, 12 de xuño de 2008.
P.D. (Orde 18 de setembro de 2006)
Mª Inmaculada Viña Carregal
Secretaria xeral e do Patrimonio